
SUKOB INTERESA I PITANJE ODGOVORNOSTI 
U USTAVNOJ DEMOKRACIJI 


U suvremenim ustavnim demokracijama konflikt interesa nalazi se u 
samom ishodištu zloupotrebe vlasti političara i javnih dužnosnika s ciljem 
ostvarivanja privatne koristi. Neovisno od uže ili šire definicije njihovih osob- 
nih interesa, suvremena država ustavnodemokratskog postanja nastoji tom 
izazovu odgovoriti tako što radi sprječavanja konflikta interesa racionalizira i 
legalizira različite institucionalne mehanizme. U tom su smislu odgovarajuće 
kontrole i provjere (checks € balances) radi sprječavanja sukoba interesa potreb- 
ne u svim demokracijama. U tekstu se izlažu osnovne postavke teorije odgo- 
vornosti na kojima počiva ustavnodemokratska država suvremenog postanja. 
Primjeri koji se navode, među kojima i slučaj hrvatskog Zakona o sprječavanju 
sukoba interesa ilustracija su shvaćanja potrebe demokratske kontrole vlasti, te 
nužnosti postojanja racionaliziranih i različitih ustavnih i zakonskih sredsta- 
va kontrola i provjera nositelja vlasti. 


Ključne riječi: ustavna demokracija; predstavništvo; odgovornost; sukob 
interesa 


Odgovorna vlada znači da upravljači vjeruju da su odgovorni narodu 
kojim vladaju i da narodni interes stavljaju iznad vlastitog. 
F. Fukuyama! 


1. UVODNA NAPOMENA 


Stara ideja da se od upravljača i javnih službenika očekuje djelovanje isklju- 
čivo u javnom interesu, odnosno u interesu države oblikovana je na samom po- 
četku modernog industrijalizma. Ta se ideja pojavljuje u sklopu više teorija o 
“ekonomskom“ i “političkom čovjeku“ novog doba i koje između ostalog ilu- 
striraju važnost svih onih situacija u kojima se pojedinac odupire ili odustaje od 
sudjelovanja u procesu odlučivanja zbog sukoba interesa. Takva je npr. teorija 
Johna Stuarta Milla koja govori o tome da pojedinac djeluje radi toga da bi sebi 


! > "Accountable government means that the rulers believe that they are responsible to the people they 


govern and put the people's interests above their." Usp. Fukuyama, Francis, 2011. The Origins of Poli- 
tical Order — From Prehuman Times to the French Revolution, Profile Books, 321. 

pribavio najveće moguće blagostanje i da u tom cilju koristi sve dostupne infor- 
macije o svekolikim mogućnostima i ograničenjima. Za J. S. Milla ograničenja su 
prije svega zakoni koji društvo drže na okupu (sub lege libertas). Zakoni su jam- 
stvo da interesi pojedinca neće prevladati i poraziti interese društva. Ipak, zbog 
izraženog samo-interesa Millovog ekonomskog pojedinca, snažno se zadržalo 
uvjerenje o tome da se djelovanje pojedinca treba kontrolirati neovisno o ča- 
snosti njegovih namjera . Ilustracije širih povijesnih političko-pravnih trendova 
mogu naravno biti i neke druge doktrine. S druge strane, za ovo je područje od 
posebne važnosti iskustvo država s velikim vojnim ambicijama, poput Engleske 
u 18. stoljeću, te Bismarckove i Hitlerove Njemačke u 19. i 20. stoljeću, koje su za 
ostvarivanje svojih ambicija trebale efikasnu i relativno nekorumpiranu civilnu 
službu. U procesu konstitucionalizacije i demokratizacije državna vlast i njen 
aparat postaju odgovorni javnosti, jer narod kao “suveren“ počinje preko izbor- 
nog prava i glasačkih kutija inzistirati na zahtjevu da političari i službenici dje- 
luju u javnom interesu, a ne za svoj vlastiti probitak odnosno (osobni) interes.? 
Međutim, koruptivni potencijal vlasti prati državu od njenog nastanka, pa stoga 
ne čudi velik interes da se pronikne u izvore i oblike te njene tamne strane*. A 
u toj tamnoj strani vlasti jedan od najznačajnijih izvora brojnih deformacija i 
zloupotreba jest sukob interesa (conflict of interests). 

U suvremenoj je ustavnopravnoj i politološkoj literaturi već odavno stvoren 
konsenzus da je “upravljanje konfliktom interesa“ od kritičnog značaja za spr- 
ječavanje korupcije. U tom smislu više je nego potrebno razumijevanje prirode 
i oblika onih snaga koje doprinose njegovoj pojavi. Pitanje je važno prije svega 
zato jer ukazuje na nužnost razvijanja čvrstog institucionalnog i legalnog okvi- 
ra za dobru i postojanu praksu ograničavanja i eliminiranja štetnih posljedica 
sukoba interesa, koji se može shvatiti kao svaku onu situaciju u kojoj pojedinac 


može eksploatirati profesionalni ili službeni kapacitet za osobnu korist“. Povijest 
? Lankester, Tim., 2007, Conflict of Interest;: A Historical and Comparative Perspective, University of 
Oxford, 10 et passim. 


U svojoj posljednjoj knjizi F. Fukuyama posebno prati genezu formalne odgovornosti koja se ve- 
zuje uz razvoj suvremene ustavnosti: "Formalna odgovornost je proceduralna: država pristaje da 
se podvrgne određenim mehanizmima koji ograničavaju njenu moć da radi ono što hoće. Takve 
procedure (koje se obično formuliraju u ustavima) na ultimativan način dopuštaju građanima druš- 
tva da smijene čitavu vladu zbog kažnjivih djela, nekompetencije i zloupotrebe vlasti. Danas su 
dominirajući oblik proceduralne odgovornosti izbori, po mogućnosti višestranački izbori s općim 
pravom glasa. Međutim, proceduralna odgovornost nije ograničena samo na izbore." Usp. Fukuya- 
ma, Francis, 2011. The Origins of Political Order — From Prehuman Times to the French Revolution, Profile 
Books, 300. 


"Korupcija je konačna faza konflikta interesa. Može se reći da svi slučajevi korupcije uključuju su- 
kob interesa, ali u obrnutom slučaju to nije uvijek tako. K tome, korupcija najčešće znači kazneno 
djelo; sukob interesa uključuje u sebi široki krug različitih tipova ponašanja, ali većina takvih djela 

pokazuje da se čovječanstvo suočava s pitanjem sukoba interesa od najranijih 
dana. Prije više od 2000 godina Kalpurnija - supruga Julija Cezara - navodno 
je insinuacije o zloupotrebama svoje pozicije odbacivala riječima tvrdnjom da 
“supruga rimskog Cara mora biti iznad svih pritužbi“. Riječ je o staroj i perzi- 
stentnoj problematici, koja dotiče pitanja dobre vladavine i čestite i neokaljane 
vlade, pa je zbog toga relevantna još i danas a takva bi trebala biti i na “vijeke 
vjekova“. 

Danas se u najvećem broju zemalja i jurisdikcija uzima da sukob interesa 
postoji onda kada se javni interesi ili vrijednosti kompromitiraju privatnim inte- 
resima. Vijeće Europe drži da “konflikt interesa proizlazi iz situacije u kojoj javni 
službenik ima privatni interes koji je takav da utječe, ili će utjecati na neovisnu i 
objektivnu izvedbu njegovih službenih ovlasti“.* Ukoliko se ne prevenira, kon- 
flikt interesa može dovesti do niza štetnih djela, počevši od zloupotrebe vlasti 
pa do nastojanja da se opstruira pravosuđe, odnosno do kriminalnog prisvaja- 
nja javnih dobara radi privatne koristi. U svakom slučaju, potreba za efikasnim 
anti-koruptivnim instrumentima postaje danas sve važniji dio međunarodnog 
i europskog prava, ali je njihov “prirodni“ okoliš zapravo vladavinski aparat 
ustavnodemokratske države koja mu je i tijekom protekla dva i pol stoljeća dala 
posebnu ulogu i funkciju. No, ti se instrumenti, naposljetku mogu razumjeti i 
kao refleks složene problematike predstavničkog sustava, njegove geneze, smisla 
i ciljeva te njegovog arsenala u kojem koncept odgovornosti zauzima središnje 
mjesto. Iskustvo je pokazalo da različite ustavne i zakonske odredbe uspostavlja- 
ju različite tipove političke i druge odgovornosti. One se, prvo, mogu razumjeti 
kao dokaz “sveobuhvatne ustavne predanosti telosu vladavine većine“, te drugo, 
kao vid zaštite od vlastite reprezentativne vlade, kojom zaštitom narod preko 
političke i druge odgovornosti zapravo prije svega štiti vlastitu slobodu. U ovom 
tekstu ocrtavamo konture jednog takvog pogleda na “odgovornost, slobodu i 
ustav“" kako bismo u njegovom svjetlu pokušali razumjeti još jednu recentnu 


se ne klasificira kao kazneno djelo." Usp. Carney G.,1998, Conflict Of Interest : Legislators, Ministers 
and Public Officials, Source book, 1998 ; Palidauskaite J., 2008, Prevention of Conflict Of Interest In Three 
Baltic States, 2008, 121-126 ; Peele, G. & Kaye, R, 2006, Regulating Conflict Of Interest. Securing Accaun- 
tability in Modern States UNAM, Mexico 2006, 2 
Pangestu, M.E., 2008, Managing Conflict of Interest — Frameworks, Tooles and Instruments for Preventing, 
Detecting and managing Conflict Of Interests, XXXI et passim. 
3 Vlassis, D., 2008, The UN Convention against Corruption (UNCAC): A Fundamental Tool To Prevent Con- 
flict Of Interest, u Managing Conflict of Interest — Frameworks, Tooles and Instruments for Preventing, 
Detecting and managing Conflict Of Interests. 5 et passim. 
Morgan E.S., Inventing the People : The Rise of Popular Sovereignity in England and America ; 
u Brown, R.L., 1998, Accountability, Liberty and the Constitution, u Columbia Law Review, Vol. 48, 
April, 1998, No. 3., p. 531-579. koji koristi Morganovu knjigu kao glavni izvor svojih pogleda o ra- 

hrvatsku kontroverzu. Riječ je o situaciji nastaloj nakon posljednje novele zakon- 
skih odredbi o sukobu interesa, odnosno kontekstu koji još jednom omogućuje 
propitivanje smisla, karaktera i potrebe za postojanjem različitih i učinkovitih 
oblika odgovornosti nositelja javnih funkcija, i u kojemu se je na izravan način 
postavilo pitanje smisla i karaktera moguće kontrole ustavnosti zakonskih odre- 
daba o sukobu interesa.* 


2. VEZA PREDSTAVNIČKOG SUSTAVA I ODGOVORNOSTI 


Suvremeno istraživanje teorije i prakse odgovornosti između ostalog ide i 
smjerom u kojemu se nastoji odoljeti izazovima “sirenskog zova narodnog su- 
vereniteta kao temelju ustavne misli“ Nije dakle smisao i cilj ustavnosti puki 
majoritarizam, niti je politička odgovornost tek pogodovanje vladavini većine. 
Odgovornost se prije svega treba razumjeti kao sredstvo kojim se minimalizi- 
ra rizik tiranije od strane vlade. Odgovornost pritom služi navedenom cilju na 
dva načina: prvo, zloupotrebu vlasti narod kontrolira na izborima, narod je de- 
tektira i sankcionira (tradicionalna majoritarna kontrola tiranije), drugo, kada 
većina nošena impulsom tiraniziranja staje iza političke strukture otvaraju se 
mogućnosti djelovanja sudbene grane vlasti (protuvećinska kontrola). Dakako, 
vladavina većine je krucijalni element vjere (article of faith), sidro demokratskog 
legitimiteta koje služi razlogu slobode, a ne njenom sužavanju. Svekoliku slože- 
nost opredjeljivanja za jedan ili drugi oblik kontrole najpreciznije nam pokazuje 
englesko i američko iskustvo prihvaćanja i kritike majoritarne paradigme i od- 
govornosti kao središnjeg elementa legitimiranja modernog javnog prava. 


2.1. Razlike u razvoju engleskoga i američkog predstavničkog sustava 


Američke kolonije su naseljavane u vrijeme kada je Engleska još poznavala 
božansko pravo kraljeva, što znači da su kolonije bile izravno pod kraljevskim 
ovlastima i upravom. U kolonijama parlament nije bio u poziciji da bude bilo ka- 
kav medijator. Apstraktna i udaljena priroda kraljevih ovlasti je na američkom 
tlu rano poticala značajniju mjeru participacije naroda nego što je to bio slučaj 
u Engleskoj. Zato su doseljenici i nakon Mayflowera neposredno među sobom 


zvoju problematike odgovornosti nositelja javnih funkcija u američkoj ustavnosti. Ista su stajališta u 
našem radu temeljna podloga osvjetljavanju veze predstavničkog sustava i koncepta odgovornosti 
unutar suvremene ustavne demokracije. 


Zakon o sprječavanju sukoba interesa u obnašanju javnih dužnosti, Narodne novine, broj 163/03, 
94/04, 48/05, 141/06, 60/08, 38/09 i 92/10 (u daljem tekstu: Zakon). 


Brown, R.L., 1998, 532. 

dogovarali određene uvjete pod kojima su željeli živjeti. Iako su takvi uvjeti 
kasnije potvrđivani kraljevskim poveljama, bilo je važno da su oni poticali iz 
naroda. Ta je činjenica bila važna jer se je takvim stanjem stvari naglašavala ona 
prošlost u kojoj ljudi nisu bili u poziciji potpisivanja takvih uvjeta. Da bi se ubla- 
žilo poteškoće i kaos koji je nužno pratio vladavinu londonskog Parlamenta nad 
udaljenim kolonijama koje većina zastupnika nije nikada ni vidjela, kraljevski 
kolonijalni guverneri su organizirali sistem lokalnih predstavničkih skupština. 
Vladari su davali nove koncesije kako bi se na američki kontinent privukli novi 
doseljenici, a takvi su dokumenti redovito uključivali reprezentativne skupštine 
i određena ograničenja vlasti kao znakove kraljeve dobre volje. Zastupnici su 
djelovali kao i u Engleskoj, dakle bili su nositelji autoriziranih glasačkih ovlasti, 
što je bio supstitut za “'nezgodne“ narodne skupove. Kao i u Engleskoj i ovdje su 
zastupnici imali ulogu podanika a ne vladara. Dok je u Engleskoj tijekom prve 
polovice XVII. stoljeća Parlament kao opozicija kralju počeo ultimativno zahti- 
jevati svekoliku vlast, u Americi su predstavničke skupštine ostale podređene 
engleskom kralju i njegovim guvernerima. Predstavnici su bili u stanju zadržati 
svoju poziciju protektora naroda protiv kraljevskog autoriteta jer za sebe nisu 
zahtijevali svekoliku vlast. U tom smislu u Americi nije bilo enigme o tome jesu li 
oni koji se predstavljaju kao narod istodobno i njegovi tlačitelji.' 

Zadržavajući prirodu podanika, predstavnici su na sebe gledali kao na po- 
vjerenike naroda putem kojih je prema vladajućoj praksi narod izravno dobivao 
instrukcije. Tako je npr. — kako to navodi E. S. Morgan — najmanje 49 gradova 
iz Massachusettsa instruiralo svoje predstavnike da se 1765. godine usproti- 
ve Stamp Actu. Lokalna priroda predstavnika i njihova uloga podanika bila je 
posebno značajna zbog udaljenosti vladara od kolonija. Dakako, retorika koju 
su koristili američki predstavnici u protivljenju vladavini Parlamenta isticala 
je stajalište da legitimacija same reprezentacije zavisi od veze predstavnika s 
njegovom lokalnom zajednicom. Taj je argument jačao poziciju američkih repre- 
zentativnih skupština pod vladavinom kralja, jer su one bile geografski bliske sa 
svojim konstituentima, za razliku od beskonačno udaljenog Parlamenta. Na kra- 
ju su američki predstavnici odbili svoju ulogu kraljevih podanika, kao što je to 


zau početku su predstavnici slijedili naredbe Kralja. Tijekom prve polovice 17. stoljeća kada je Parla- 


ment ojačao toliko da se suprotstavi monarhu, to se shvaćanje promijenilo utoliko što su predstav- 
nici sada isticali zahtjev kako oni drže vlast naroda (riječ je o apstrakciji koja je označavala čitavo 
kraljevstvo) u opoziciji prema kralju. Prema E. S. Morganu ne bi bilo nikakvo pretjerivanje kazati da 
su —"predstavnici izmislili suverenitet naroda kako bi ga zahtijevali za sebe, kako bi opravdavali 
svoj vlastiti otpor - a ne pojedinačni ili kolektivni otpor svojih konstituenata, formalno suverenom 
kralju. Narodni je suverenitet bio instrument pomoću kojega su predstavnici sebe uzdigli na mak- 
simalnu distancu iznad partikularne grupe ljudi koja ih je birala“. Morgan E.S., Brown, R.L., 1998, 
560. 

stoljeće ranije učinio engleski Parlament, te su preuzeli svu vlast za sebe. Nakon 
što je prvo Deklaracija o neovisnosti (1776.) odbacila pravo kralja i Parlamenta na 
vladavinu nad kolonijama, sada su se predstavnici suočili s naglom transforma- 
cijom iz podanika u upravljače. U tom su trenutku bili prisiljeni napustiti svoja 
ranija gledišta da predstavnici svoj legitimitet deriviraju jedino iz vlastite identi- 
fikacije sa svojim posebnim jedinicama, što je bio snažan argument protiv parla- 
mentarne kontrole nad kolonijama. Za Morgana se ovdje radilo o “dalekosežnom 
projektu“ jer je problem koji se je sada pojavio, bio dvostruk: prvo, trebalo je u 
ime naroda postaviti granice djelovanju narodnih predstavnika, i drugo, trebalo 
je ako je to bilo moguće proširiti viziju samih predstavnika, ali bez uklanjanja 
lokalnog, subjektivnog karaktera koji je od njih činio predstavnika.11 

U Engleskoj su, prema R. L. Brownu, Levelleri barem teorijski ponudili način 
kako za djelovanje naroda neovisno od njegove vlade, tako i za njeno ograniča- 
vanje.'* Međutim, narod je u Engleskoj odbio taj napor i priklonio se onom razu- 
mijevanju suvereniteta koje je izjednačilo upravljače s narodom. Svekolika vlast 
koju je narod trebao dati bila je dodijeljena vladi, a vlada je bila slobodna koristiti 
tu vlast kako je htjela neovisno od naroda. Međutim, američke su kolonije s razli- 
čitom genezom, faktično i filozofski, sve do Američke revolucije iskazivale volju 
da naprave razliku između naroda i vlade koja ga je trebala predstavljati. Ame- 
rikanci su trebali pokazati da narod može djelovati neovisno o svojoj vladi kad 
god ona iznevjeri njihovo povjerenje. U ustavnim raspravama između Federalista 
i Antifederalista pobjedu je iznio argument potonjih po kojemu vlada i narod ne 
mogu biti jedno te isto bez obzira koji se oblik narodnog suvereniteta zastupa. 
Ta je identifikacija u svakom pogledu bila opasna. Protiv nje je snažno govorilo 
iskustvo. Tako su Amerikanci u svom federalnom Ustavu (1787.) implementirali 
onaj oblik strategije koju su još ranije zastupali Levelleri, osmislivši Vladu s ogra- 
ničenim ovlastima i dopuštajući narodu da zadrži onu mjeru suvereniteta koja 
će mu biti dovoljna da ostvari pretpostavke takvog koncepta.!? 

Jedinstvenost strukture američke vlade bila je u tome što ona nije podijelila 
svekoliku vlast između zakonodavne, izvršne i sudbene grane vlasti. Granama 
državne vlasti dodijeljeni su samo dijelovi delegirane vlasti što znači da je naro- 
du uvijek ostala uloga onoga koji nadgleda čitav sustav. To znači da ukoliko je 


1 Morgan E.S, Brown, R.L,, 1988, 564. 


12. Leveleri su bili politički pokret za vrijeme engleskog Građanskog rata koji je zagovarao narodni su- 


verenitet, biračko pravo, jednakost pred zakonom, vjersku toleranciju... o čemu svjedoči povijesno 
značajni dokument Agreement of the People. Najznačajniji predstavnici pokreta su John Lilburne, Ri- 
chard Overton, William Walwyn, i drugi. Usp. Columbia Encyclopedia, (6th ed.) New York, Columbia 
Uniersity Press, 2001-2007, v. http://www.bartleby.com/65/le/Levelers.html 


15. Brown, R.L,, 1998, 565. 

egzekutiva odbijala izvršavati odluke suda, ili ukoliko je legislatura pokušavala 
kazneno goniti članove sudbene vlasti bez zakonite odluke, narod je još uvijek 
stajao izvan takvih akcija te je o njima mogao donositi odluke upravo temeljem 
one političke vlasti koja mu je ostala u rukama. Taj se kapacitet prije svega odno- 
sio na uvjerenje da su izabrani dužnosnici odgovorni za svaku povredu narod- 
nog povjerenja. U tom su smislu odgovornost predstavljala 

sredstva kojima čitav narod stoji naspram vlasti, i kojima se, u svim svojim 
segmentima ostvaruje dogovor naroda sa njegovom vladom. Ona nije osmišlje- 
na samo kao sredstvo za implementaciju narodnih želja u pitanjima ordinarne 
vladavine, niti je stvorena radi eliminiranja odluke koja se očekuje od izabra- 
nih predstavnika. Riječ je o sredstvu kojim se ostvaruje povjerenje dodijeljeno 
predstavnicima. U tom smislu odredbe o odgovornosti ne uspostavljaju ustav 
koji maksimalizira njegove preferencije, već te odredbe omogućuju ustav koji 
minimalizira tiraniju.“ 


2.2. Izvori ustavnog uređivanja odgovornosti kao sustava zaštite slobode. 


Američka debata o prirodi odgovornosti trajala je prije, za vrijeme i nakon 
usvajanja i ratifikacije Ustava iz 1787. godine. U tim su raspravama pojmovi “slo- 
bode“ i “tiranije“ mijenjali značenja koja su zapravo reflektirala promjenu u ra- 
zumijevanju reprezentacije. Sloboda se je nekad razumijevala kao pravo naroda 
da participira, uzme udjela u vlasti. No, uspostavom ustavne vlade sloboda se je 
počela naglašavati kao personalna ili privatna, ona se je ticala zaštite individualnih 
prava protiv svakog zadiranja državne vlasti, posebno zadiranja zakonodavne vla- 
sti - tijela koje su Whigovci tradicionalno veličali kao ekskluzivni narodni repozito- 
rij javne slobode i sigurnog sredstva obrane njihovih privatnih sloboda.!> 

Tiranija se razumjela kao vladina zloupotreba vlasti - čak i od strane repre- 
zentativne vlade koja je djelovala na temelju želja većine svojih konstituenata. 
Glavna obrana protiv tiranije postale su prije institucionalne strukture nego 
popularna participacija. U tom je smislu osmišljavanje same vlade dobilo novu 
svrhu. Vlada je umjesto pukog zagovaranja kolektivne sreće naroda bila sada 
zamišljena da štiti osobnu slobodu građana, njihovo vlasništvo, ponekad i protiv 
javne volje. Prema riječima Jamesa Madisona — “cilj vlasti je pravda, a ne sre- 
ća ili prosperitet, i to pravda kao odsustvo državne represije. To je cilj civilnog 
društva“.“ A povijesno iskustvo, prije i nakon usvajanja Ustava SAD, podupire 


14. Brown, RL, 1998, 568. 
15. Wood, G.S., Brown, 1998, 569. 
10 J. Madison, Federalist, No. 51., cit pr. Brown, R.L., op. cit. p. 570. 

zaključak da je odgovornost državnih službenika narodu predstavljala jednu od 
struktura koja je uz diobu vlasti, federalizam, kontrole i provjere služila ostva- 
renju toga cilja. Izborna odgovornost kao sredstvo za administriranje posljedica 
za povrede javnog povjerenja, za iskorjenjivanje korupcije, za ograničavanje za- 
diranja i širenja ekscesivne vlasti — sve su to transgresije koje su na ultimativan 
način ugrožavale slobodu naroda. U tom smislu odgovornost je — “predstavljala 
strukturalni pojam kontrole kojoj je konačni razlog bio sloboda“. Konačne im- 
plikacije ustavne strukture koja je bila osmišljena tako da selekciju i uklanjanje 
državnih službenika ostavi u rukama naroda sadržane su i u modelu koji oslo- 
bađa suce od potrebe za isprikom u njihovoj obvezi interpretiranja Ustava, te 
potiče svijest da djeluju u institucionalnoj strukturi koja je i zamišljena radi toga 
da osigura primjerenu okolinu takvom djelovanju — strukturu koju ustavna de- 
mokracija ultimativno podupire.“ 

Upravo je američko iskustvo sa sudbenim nadzorom (judicial review) dalo snažni 
poticaj kasnijem razvoju i usponu suvremenog i jakog ustavnog sudstva. Ono je 
svojim instrumentima, posebno kontrolom ustavnosti zakona, postalo snažno jam- 
stvo ustavnih vrednota među kojima sloboda, jednakost i vladavina prava s odgo- 
vornošću onih koji su zaduženi za njihovo ostvarivanje zauzimaju prvo mjesto. 


3. O POTREBI REGULACIJE SUKOBA INTERESA KAO DOPRINOSU 
JAČANJU USTAVNO DEMOKRATSKOG KONSTITUCIONALIZMA 


U suvremenim se ustavnim demokracijama konflikt interesa nalazi u samom 
ishodištu zloupotrebe vlasti političara i javnih dužnosnika s ciljem ostvarivanja 
privatne koristi. Neovisno od uže ili šire definicije njihovih osobnih interesa, su- 
vremena država ustavnodemokratskog postanja nastoji tom izazovu odgovoriti 
tako što radi sprječavanja konflikta interesa racionalizira i legalizira različite insti- 
tucionalne mehanizme. U tom su smislu odgovarajuće kontrole i provjere (checks 
€ balances) radi sprječavanja sukoba interesa potrebne u svim demokracijama. U 
razvijenim ustavnim demokracijama koje karakterizira društveno bogatstvo s 
multifunkcionalnim i pluralnim izvorima (resource-rich democracy) kontrole i pro- 
vjere postaju sve važnije. Upravo zbog toga što su takvi izvori u stanju osigurati 
daleko više podataka od puke porezne prijave političari se opiru jačim kontrola- 
ma i provjerama. U manje razvijenim demokracijama niska razina prihodovnih 
izvora također ohrabruje političku korupciju. Konflikt glede izvora bogatstva je 
daleko intenzivniji. Različite grupe u natjecanju za takve izvore mogu sebe orga- 
nizirati uzduž etničkih, religijskih ili klasnih linija. Budući da izvori nisu dovoljni 


17. Brown, R.L., 1998,. 571. Usp. Fukuyama, F., 2011, 322 -436. 

kako bi se javne usluge osigurale svima koji na njih imaju pravo, te grupe radi 
osiguravanja povoljnijih pozicija u procesu osiguranja usluga, poslova i ugovora 
daleko lakše utječu i korumpiraju one koji odlučuju (političare). 

Najčešći institucionalni mehanizmi kojima država i civilno društvo nastoje 
spriječiti konflikt interesa u kojima se osobni interesi kompenziraju na račun 
društvenog bogatstva su sljedeći: imenovanja i promoviranja na temelju zaslu- 
ga, integriteta pojedinca; adekvatna kompenzacija: jasna pravila za rješavanje 
specifičnih sukoba interesa (npr. deklariranje interesa u slučaju da dužnosnik 
ima osobni interes) i osiguranja etičnog ponašanja u najopćenitijem smislu (npr. 
natjecanje prilikom javnih natječaja); dobro upravljanje kako bi se osigurala su- 
glasnost s propisima; “altruističko“ vodstvo; legalni okvir koji djeluje kao bra- 
na i kazna počiniteljima; kontrola koju obnaša legislatura; kontrole od strane 
organizacija civilnog društva; zaštita “zviždača“; propisi o slobodi informacija 
koji omogućuju javni pristup internim dokumentima vlade; neovisna sredstva 
informiranja koja istražuju zloupotrebe vlasti. 

Gore spomenuta sredstva za kontrolu sukoba interesa bit će efikasnija ukoli- 
ko: neformalne društvene norme, pravila ponašanja i običaji podupiru formalne 
propise; ukoliko u javnom životu postoji altruizam i želja da se služi u javnom 
interesu; ukoliko su neformalne veze između privatnog sektora i političara re- 
lativno ograničenog karaktera; dominantni etički sistem podupire individualno 
poštenje i integritet; postoje jake civilne vrednote, naglašavanje povjerenja i lo- 
jalnosti relevantnom političkom tijelu ili organu za koje političar ili dužnosnik 
radi; postoji podupirući kulturni okvir (okviri koji govore o očekivanim ponaša- 
njima pojedinca prema obitelji, materijalizmu društva, itd.); postoji učinkovitosti 
koja donosi ugled; postoje pravila i kontrole koje političke lidere i dužnosnike 
drže na oku; ukoliko su podaci o vladavini u državi relativno uspješni. 

Na fundamentalne instrumente za učinkovito upravljanje situacijama koje 
su u okolnostima suvremene ustavnodemokratske države potencijalno ili stvar- 
no bremenite sukobom interesa, posebno je ukazivala Organizacija za ekonomsku 
suradnju i razvoj (OECD). Za istaknuto pitanje su od posebnog značaja sljedeća 
načela: transparentnost, integritet, legitimnost, poštenje, odgovornost i učinko- 
vitost. OECD naglašava potrebu za mjerama o sukobu interesa zajedno s jasnim 
pravcima djelovanja. Između takvih opcija za pozitivno razrješenje sukoba in- 
teresa naglašavaju se sljedeće strategije: likvidacija interesa koju ima javni duž- 
nosnik; sprječavanje javnog dužnosnika da se uključuje u proces odlučivanja 
koji ga se tiče; restrikcija pristupa javnom dužnosniku glede određenih infor- 


2 Lankester, T.,2007, Conflict of Interest: A Historical and Comparative Perspective, 15, http://www.oecd. 


org/dataoecd/5/31/ 39368062.pdf 

macija; transfer dužnosnika na ne-konfliktnu poziciju; reorganiziranje dužnosti 
i odgovornosti javnih dužnosnika; ostavka javnog dužnosnika s funkcije koja ga 
opterećuje kapacitetom sukoba interesa; ostavka na javne dužnosti. Mjere glede 
sukoba interesa mogu se pritom temeljiti koliko na propisima (zapravo detalj- 
nim smjernicama) toliko i na vrijednostima.'? 


3.1. Komparativni pregled kontrolnih sustava 


U komparativnoj perspektivi ustavnodemokratske države su prošle drama- 
tičnu evoluciju kontrolnih sustava. Međutim, postoje zemlje u kojima je razvoj 
kontrolnih mehanizama uz razvijenu kulturu podrške osigurao danas relativno 
rijetke situacije zloupotrebe javne pozicije za personalnu ili partijsku korist. 


3.1.1. Ujedinjeno Kraljevstvo Velike Britanije i Sj. Irske 


U 20. stoljeću vlast je na nacionalnoj i lokalnoj razini postajala sve transpa- 
rentnija. Vladine odluke postajale su sve otvorenije kontroli javnosti, izborno 
tijelo postajalo je sve zainteresiranije, a mogućnosti za političare i dužnosnike 
da osiguraju personalnu, partijsku ili neku drugu korist su sve ograničenije. 
Britanija se općenito smatra jednom od najpoštenijih država u vladavinskom 
smislu. Kontrolni sistem uglavnom počiva na samo-regulativnim mehanizmi- 
ma i neovisnoj kontroli, pored zakona o sprječavanju korupcije i drugih oblika 
nelegalnog ponašanja 


3.1.2. Sjedinjene Američke Države 


Ideale i altruizam founding fathersa koji su u 18. stoljeću vjerovali da političari 
i dužnosnici trebaju biti kompetentni i pošteni pojedinci, razvoj populističke 
demokracije tijekom 19. i početkom 20. stoljeća, koncentracija ekonomske vlasti 
u rukama bezobzirnih magnata “baruna pljačkaša“ (robber barons), dominacija 
sebičnih partijskih šefova, i drugi faktori doveli su do intenzivne zloupotrebe 
vlasti u javnoj domeni. Zahvaljujući progresivnim političarima (Rooseveltovi) 
i kritičnom tisku te ideji o SAD kao budućoj svjetskoj sili postupno je došlo do 
izgradnje efikasne i nekoruptivne administracije. Za razliku od britanskog pri- 
stupa, američki pristup borbi protiv korupcije političara i javnih dužnosnika 
preferira legalnost prije samo-regulacije. Takav se pristup, koji jača čestitost, re- 
flektira u širokoj lepezi “etičke legislative“ koja do u detalje ukazuje na dužnosti 
i obveze izabranih i postavljenih dužnosnika.? 


9 Charles Raul, A. et al, 2009, Reconciling European Data Privacy Concerns With Us Discovery Rules, Glo- 
bal Competition Litigation Review, 3/2009, Sweet & Maxwell, London, 119-125. 


m Lankester, T., 2007, 23 et passim 

3.1.3. Europska unija 


U recentnoj komparativnoj studiji o pravilima i standardima profesional- 
ne etike za nositelje javnih dužnosti u EU-27 i EU institucijama“ navedeni su 
sljedeći sumarni zaključci o mehanizmima borbe protiv sukoba interesa: (a) 
Dominantna forma regulacije su zakonski propisi. Većina država članica EU 
usvojila je opće antikorupcijske i druge zakone protiv prevare (koji uključuju i 
antikorupcijske odredbe); nekoliko članica usvojilo je i posebne zakone i propise 
o sukobu interesa. Samo je nekoliko država članica usvojilo generalne zakone o 
sukobu interesa koji se primjenjuju na sve institucije. Umjesto toga, većina dr- 
žava članica ima različita i odvojena pravila za različite institucije; (b) U gotovo 
svim državama postoje etički kodeksi za pojedine institucije; (q) Nove države 
članice općenito imaju više regulative od starih država članica. Među starim 
članicama visoko regulirani sustav imaju Ujedinjeno Kraljevstvo, Španjolska, 
Portugal. Države s najmanjim brojem propisa u ovoj oblasti su Austrija, Danska 
i Švedska; (d) Države s velikim brojem sveobuhvatnih propisa nisu nužno i one 
države u kojima su sve institucije ekstenzivno regulirane. Parlamenti su negdje 
među onim institucijama koje su visoko regulirane, primjerice sredstvima kao 
što su deklaracija interesa, registar financijskog interesa, itd.,; (e) Najekstenziv- 
nija regulacija prati nacionalne banke i Europsku središnju banku i vlade. (f) 
S druge strane relativno niska mjera regulacije parlamenta u nekim zemljama 
upućuje na pitanje eventualne strukturalne podreguliranosti. Studija na koju se 
pozivamo iznosi zaključak da je to samo djelomično točno. 

Sumarno, regulacija sukoba interesa u različitim političkim sustavima (fe- 
deralnim, unitarnim, predsjedničkim, parlamentarnim) ne može se razumjeti 
samo ili primarno na temelju propisa koje treba ostvarivati. Propisi i robusne 
institucije su svakako nužni dio svakog sustava sukoba interesa, ali nepostojanje 
potpore egzistentnih i odgovarajućih vrednota i ponašanja koliko na razini po- 
litičkih elita toliko i opće javnosti omogućuje njegovu nesmetanu transformaciju 
u svoj konačni oblik — korupciju. U tom smislu ilustrativna je sljedeća tablica 
koja pokazuje odnose između sukoba interesa i korupcije. 

Komparativno je iskustvo važno jer naglašava uvjerenje da suštinu demo- 
kracije čini ideja da će oni koji se nalaze na vlasti stalno svoju moć koristiti u 
javnu korist, a ne za svoje privatne i sebične interese. To znači da bi dužnosnici 
i javni službenici trebali razumjeti svekoliku važnost odvajanja tih interesa (jav- 


21 Demmke, C. et al., 2007, Regulating Conflicts of Interests for Holders Of Public Office In the European 


Union -A Comparative Study Of The Rules And Standards Of Professional Ethics For The Holders Of Public 
Office In The EU-27 and EU-Institutions, European Institute of Public Administration in co-operation 
with Utrecht School of Governance, the University of Helsinki and the University of Vaasa, 331. 

nih od privatnih) jednom jasnom i oštrom crtom razgraničenja prihvatljivog od 
neprihvatljivog ponašanja. Njihova pouzdanost, reputacija institucije i povjere- 
nje javnosti od najveće su važnosti za teoriju i praksu javnog sektora suvremene 
ustavnodemokratske države. 








KONFLIKT INTERESA KORUPCIJA 
RAZINA PROBLEMA manje značajna (minorna) globalno prepoznati problem 
pitanja (zločin) 
arcijalno, pristrano, maa ar 
SUŠTINA sob jekgidna ispu svane zloupotreba oficijelne pozicije zbog 


javnih dužnosti ilegalnih personalnih koristi 


privatni interesi, socijalni 
MOTIVACIJA odnosi (prijatelji, poslovni financijske koristi (ilegalne) 
partneri...) 
darovi, provodi, ugošćavanje, 
usluge, zapošljavanje izvan darovi, provodi, ugošćavanja, 


TIPIČNO PONAŠANJE institucije, nepotizam, nepotizam, kl ijentelizam, korištenje 
klijentelizam, zloupotreba veza, financijske transakcije, zahvale 
službenih informacija, za ugovore, itd. 


naknadno zapošljavanje, itd. 

gubitak povjerenja, posljedice 
po socijalni, ekonomski, politički 
i kulturni razvitak društva i 
čovječanstva 


POSLJEDICE gubitak povjerenja 





Posebno značajnu ulogu u borbi protiv konflikta interesa i korupcije ima na- 
čelo diobe vlasti. To je načelo kamen temeljac vladavine u suvremenim ustavnim 
demokracijama. Dioba vlasti, naime, implicira potrebu da brojni akteri u pred- 
laganju, iniciranju i rješavanju državnih poslova vode računa o ustavnim nače- 
lima, pa u tom smislu načelo predstavlja branu protiv tiranije. Međutim, sustav 
podjele vlasti sam po sebi ne sprječava zloupotrebu vlasti. Da bi se zloupotreba 
vlasti spriječila potrebne su procedure koje ovlašćuju aktere na zaustavljanje ili 
blokiranje akcija drugih aktera. Takve procedure, poznate kao kontrole i provje- 
re (checks and balances) - npr. veto, sudska revizija, regulatorne kontrole - imaju 
za cilj osigurati moderiranje mjera i preveniranje zloupotrebe političke vlasti. 
Usprkos značajnih pomaka u institucionalnom osmišljavanju oblika za njeno 
sprječavanje, zloupotreba političke vlasti na teret građana ostaje ne samo velik 
problem zemalja u razvoju, već i postojana poteškoća u razvijenim državama.“ 


? Christine Trost and Alison L. Gash (eds), 2008, Conflict Of Interest And Public Life: Cross-National Per- 


spectives, New York and Cambridge: Cambridge University Press, 2008 ; Seger, A., 2008, Corruption 
and democracy: Political finances - conflicts of interest - lobbying - justice , Oxford. 

4. USTAV REPUBLIKE HRVATSKE I ZAKON O SPRJEČAVANJU SUKOBA 
INTERESA 


Ustavom Republike Hrvatske (1990.) uspostavljena je predstavnička demokracija čije insti- 
tucije, unatoč nekoliko sukcesivnih promjena (1997., 2000., 2001., 2010.) na fundamentalan 
način i dalje zavise o integritetu konstitucionaliziranog sustava organizacije vlasti. Među- 
tim, integritet tih institucija ne dokazuje samo indikacija stanja o tome da li politički 
predstavnici uspijevaju zadržati povjerenje javnosti, već i postojanje sredstava 
kojim građani mogu, u određenim prilikama, prosuđivati garancije koje su po- 
vezane s njihovim povjerenjem. Predstavnici, institucije i etika koja propušta 
priliku osnaživanja javnog povjerenja razvlašćuje građane negirajući im pravo 
na sredstva kojima se uključuju u javne prosudbe. Takve pogreške uvelike ko- 
rumpiraju demokratski proces.“ 

Svoju odanost demokratskom procesu i demokratskim načelima Republika 
Hrvatska je potvrdila sredinom 2000. godine pristupajući Varšavskoj deklaraciji 
kojom se je (usred velike ustavne promjene u prilog demokratskog parlamen- 
tarizma) pred inozemstvom između ostalog obvezala da će —“državne institu- 
cije biti transparentne, participativne i potpuno odgovorne građanima te da 
će poduzeti korake u borbi protiv korupcije koja korodira demokraciju.“?* Iako 
Ustav Republike Hrvatske poput većine drugih suvremenih ustava ne konstitu- 
cionalizira izričito pojmove sukoba interesa i korupcije, u njemu se ipak nalaze 
čvrsti i pouzdani temelji borbe protiv tih korozivnih elemenata demokratskog 
procesa. To se prije svega odnosi na ustavne odredbe o vladavini prava i diobi 
vlasti, ali ina niz zakonskih odredbi među kojima svakako idu i odredbe Zakona 
o sprječavanju sukoba interesa. 

Prvi su komentari naglašavali da je svrha Zakona sprječavanje sukoba inte- 
resa u obnašanju javnih dužnosti sprječavanje privatnih utjecaja na donošenje 
odluka u obnašanju javnih dužnosti, jačanje integriteta, objektivnosti, nepristra- 
nosti i transparentnosti u obnašanju javnih dužnosti te jačanje povjerenja gra- 
đana u tijela javne vlasti. 

Pri tome se naglašavalo da su pri provedbi Zakona detektirana područja koja 
je bilo potrebno unaprijediti odnosno preciznije regulirati kao što su širenje kruga 


23 "Mark E. Warren, 2006, Democracy and Deceit: Regulating Appearances of Corruption, u American Journal 


of Political Science, pages 160-174. 
Toward a Community of Democracies Ministerial Conference, 2000, Final Warsaw Declaration, Warsaw, 
Poland. 


na Smerdel, B. & Sokol, S., 2006, Ustavno pravo, 204-206. 
26 


24 


Zakon o sprječavanju sukoba interesa u obnašanju javnih dužnosti, u Narodne novine, broj 163/03, 94/04, 
48/05, 141/06, 60/08, 38/09 i 92/10, 26/11). Na snazi je novi Zakon o sprječavanju sukoba interesa od 10. 
ožujka 2011. (Narodne novine, broj 26 /11). 

obveznika na koje se Zakon primjenjuje i na osobe koje obavljaju dužnosti izložene 
visokim korupcijskim rizicima, regulirati ograničenja za dužnosnike nakon pre- 
stanaka dužnosti, ograničiti limit u vlasništvu udjela u poslovnom subjektu u vla- 
sništvu dužnosnika, s kojim tijelo javne vlasti u kojem dužnosnik obnaša dužnost 
može stupiti u poslovni odnos, provjeriti podatke iz izvješća o imovinskom stanju 
dužnosnika (imovinskih kartica), profesionalizirati i depolitizirati Povjerenstvo za 
odlučivanje o sukobu interesa te unaprijediti sustav sankcija. 

Na kraju se snažno isticalo uvjerenje da se novim Zakonom uvode rješenja 
koja bi trebala učinkovito riješiti uočene nedostatke te unaprijediti koncept razumi- 
jevanja i sprječavanja sukoba interesa, a u konačnici i učinkovito djelovati na suzbi- 
janje korupcije u Republici Hrvatskoj.27 

Oni koji su iskazali nezadovoljstvo Zakonom zatražili su od Ustavnog suda 
da ocijeni njegovu suglasnost s Ustavom. U jednom od prijedloga za ocjenu 
ustavnosti Zakona dotaknuto je između ostalog nekoliko zanimljivih pitanja. 
Prvo je da li Zakon narušava pravo privatnosti određenih osoba obuhvaćenih 
njegovim odredbama? Drugo, jesu li određene ovlasti Povjerenstva za odlučivanje 
0 sukobu interesa ekscesivne prirode? Kako se ova pitanja više nego neka druga 
dotiču problematike veze predstavničkog sustava i načela odgovornosti, to u 
nastavku pokušavamo otkriti zašto su ova pitanja relevantna i vrijedna pažnje 


ustavnih sudaca.“ 
“ Usp. opis događaja na http://www.poslovni.hr/vijestifusvojen-novi-zakon-o-sprjecavanju-sukoba- 
interesa-oporba-napustila-sabornicu-171844.aspx; http://4nevnik.hr/vijesti/hrvatska/oporba-protiv- 


zakona-o-sprjecavanju-sukoba-interesa.html 


5 U ovoj su prigodi otvorena i druga pitanja. Jedno od njih je i pitanje većine potrebne za donošenje 


zakona u pitanju. O tome je HINA izvještavala na sljedeći način : "Hrvatski sabor donio je danas 
novi Zakon o sprječavanju sukoba interesa, unatoč protivljenju oporbe koja je demonstrativno napusti- 
la sabornicu, nakon što je većina odbila njihove amandmane da se predsjednika i članove Povjeren- 
stva za odlučivanje o sukobu interesa bira dvotrećinskom većinom, a ne, kako je predložila Vlada, 
kvalificiranom (natpolovičnom) većinom. Glasovanju je prethodilo izjašnjavanje o amandmanima, 
od kojih je burnu raspravu izazvao amandman klubova SDP-a i HNS/HSU-a, nakon što ga je vla- 
dajuća većina odbila na prijedlog Vlade. Ministar pravosuđa Dražen Bošnjaković i potpredsjednik 
Sabora te predsjednik Odbora za Ustav Vladimir Šeks (HDZ) to su odbijanje obrazložili na način da 
je Ustav točno propisao sedam slučajeva kada Sabor odlučuje dvotrećinskom većinom, među kojima 
ne nalaze izbor članova Povjerenstva. To su, rekao je Šeks, zakoni koji uređuju prava nacionalnih 
manjina, odluke o promjeni državne granice, odgovornost Predsjednika Republike, izbor sudaca, 
međudržavni ugovori kojima se daju ovlasti koje proizlaze iz Ustava, ugovori o udruživanju Hrvat- 
ske s drugim državama, te promjene Ustava. "Izvan tih ustavnih okvira nema prostora za donošenje 
bilo kakvih odluka Hrvatskog sabora dvotrećinskom većinom", poručio je Šeks. S takvim se stavom 
u SDP-u nisu složili, poručivši Šeksu da se netočno poziva na Ustav, jer se Zakonom daju ovlasti 
Povjerenstvu da kontrolira i izriče kazne Predsjedniku Republike, što je, ustvrdio je Josip Leko, u 
nadležnosti samo Sabora i Ustavnog suda. "Zato je materija sukoba interesa i ustavna materija", po- 
ručio je Leko, dok je Milanka Opačić (SDP) naglasila i kako bi neustavno onda bilo i Vladino rješenje 
da se članove Povjerenstva bira kvalificiranom većinom iako se u Ustavu spominje samo obična 
većina. "Ako ovo naše rješenje nije po Ustavu, onda nije ni vaše", poručila je HDZ-u. (...) Prema no- 

4.1. Slabe strane Zakona o sprječavanju sukoba interesa. 


Dosljedno konstitucionalističko tumačenje smisla reprezentativnog sustava, 
načela odgovornosti dužnosnika obuhvaćenih Zakonom i njihove veze s nekoli- 
ko zakonskih odredbi kojima kritičari osporavaju ustavnost, omogućuju načelni 
zaključak o nasušnoj potrebi postojanja jednog ovakvog zakona te mogućoj is- 
hitrenosti njegovih kritičara i osporavatelja kada isti traže ni manje ni više nego 
(1) “ocjenu suglasnosti ZSSL-a u cijelosti", te (2) “privremeno obustavljanje izvr- 
šenja svih pojedinačnih akata i radnji koje poduzima Povjerenstvo“ (naglasio A. 
B.).? Naše je mišljenje pak da je potreba za Zakonom o sprječavanju sukoba interesa 
toliko velika, da ocjena suglasnosti i eventualno sankcioniranje nije opravdano 
za ZSSI u cijelosti, ali je istovremeno evidentno da pojedine njegove odredbe, 
na koje dijelom upućuje i konkretni Prijedlog za ocjenu suglasnosti, nisu sukladne 
ustavnodemokratskom kapacitetu i projekciji odredaba o vladavini prava (čl. 3., 
ČL. 5. Ustava RH), diobi vlasti (čl. 3., čl. 4. Ustava RH) i odgovornosti (čl. 20. Usta- 
va RH). Stoga je navedene odredbe na odgovarajući način potrebno sankcionira- 
ti. Pritom posebno ukazujemo na sljedeća pitanja. 


4.1.1. O tome da li ZSSI narušava pravo privatnosti? 


Predlagatelj tvrdi da ZSSI u cijelosti, posebno njegovi članci 8., 27, 42., 46.,i 
47, narušavaju pravo privatnosti osoba koje su njime obuhvaćene (čl. 3. ZSSI-a). 
Riječ je o tome da se u čl. 3. ZSSI-a navodi lista dužnosnika u smislu ovog Za- 
kona, zapravo nabrajaju pripadnici samog vrha političke klase (nomenklatura, les 
notables) kao najmobilnijeg elementa hrvatskog vladavinskog procesa. Riječ je o 
političkoj eliti o čijoj sposobnosti i odgovornosti realno ovisi ostvarivanje ustav- 


vom zakonu, Povjerenstvo će imati pet članova i funkcionirat će kao potpuno depolitizirano tijelo 
jer će njegovim članovima moć postati samo nestranačke osobe. Povjerenstvo će moći predložiti 
razrješenje dužnosnika kod kojega je utvrđen sukob interesa ili ga pozvati podnese ostavku u slu- 
čaju kršenja zakona, a detaljno su razrađene i sankcije. Novim zakonom propisuje se da dužnosnik, 
pored dužnosti na koju je imenovan ili izabran, ne može obnašati drugu javnu dužnost. Dužnosnici 
su obvezni u roku od 30 dana od stupanja na dužnost podnijeti izvješće Povjerenstvu s podacima 
o svojoj imovini, kao i imovini bračnog druga. Odredbama se utvrđuje i da dužnosnici za vrijeme 
obnašanja dužnosti ne smiju imati više od 0,5 posto dionica, odnosno udjela u vlasništvu nekog 
trgovačkog društva (do sada je to bilo 20 posto), a svoja upravljačka prava moraju prenijeti na drugu 
osobu". Usp. HINA http://www.mprh.hr/Default.aspx?art=369&sec=623 

U našem tekstu potka su primjedbe i stajališta iz Prijedloga za ocjenu ustavnosti kojeg je podnio za- 
stupnik Hrvatskog sabora J. Leko. Usp. http:// dalje.com/hr-hrvatska/leko-trazi-ocjenu-ustavnosti- 
zakon-o-sukobu-interesa-ali-ne-u-ime-sdp-a/364159 


29 


90 Pitanje: "Otkud mi pravo da ja pitam svog šogora radi li on s državom?" koje je postavio J. Leko, bivši 


predsjednik Povjerenstva za sprječavanje sukoba interesa simptomatično je za konfuziju i razumi- 
jevanje suštine odnosa između javnog i privatnog interesa u ustavnodemokratskoj državi kakva se 
hoće ustanoviti u Republici Hrvatskoj. 

nog projekta Republike Hrvatske. Međutim, sve agresivniji proces srastanja 
(konfuzije) između politike i novca, javnih i privatnih interesa u strukturama 
vlasti, koji se manifestira u različitim vidovima (npr. “prodajom“ parlamentar- 
nih procedura, otkrivanjem privilegiranih informacija, pa čak i amandmana u 
zakonodavstvu...) ukazao je na svekoliku krizu i eroziju odgovornosti reprezen- 
tativnih institucija i njihovih nositelja. Zloupotreba mandata i uopće prerogati- 
va onih koji su na vlasti za osobni interes (profiteering) pomoglo je širenju jaza 
između naroda i političke klase. Recentne okolnosti političkoga, ekonomskog 
i društvenog života u Hrvatskoj, koje prate razvoj ustavnopolitičkog sustava, 
više su nego jasno demonstrirale određene činjenice o političarima koji danas 
u Hrvatskoj - “konstituiraju privilegiranu grupu i posebnu klasu, nomenklaturu, 
gramzljivu u odnosu na svoje privilegije koje su u kontrastu prema popularnim 
i nacionalnim vrlinama“.3' 

Predočeni Prijedlog za ocjenu suglasnosti Zakona o sprječavanju sukoba interesa u 
predvidljivoj varijanti obrane “privatnosti“ dužnosničke pozicije i prerogativa 
zapravo na poseban način osvjetljava staro pitanje o potrebi odgovarajućeg ba- 
lansiranja između privatnih interesa na jednoj strani te širih socijetalnih i držav- 
nih obveza na drugoj strani. Nije sporno da je riječ o pitanjima od velikog znača- 
ja za kvalitetu odnosa između pojedinca i države, o granicama između javnog i 
privatnog, te natjecanju između individualne slobode i socijalnih vrednota. 

Ipak, kada je riječ o razumijevanju problematike privatnosti aktera u poli- 
tičkoj teoriji demokratske države onda je pozicija zagovaranja, obrane i potrebe 
jačanja koncepta javnosti i odgovornosti u okvirima ustavnodemokratske re- 
prezentacije danas neodvojiva od nužne kritike liberalne teorije privatnosti. U 
tom se kontekstu suvremena i kritična ustavnopravna i politička teorija ustav- 
nodemokratske reprezentacije s načelima javnosti i odgovornosti doista može 
smatrati jednom od najvažnijih “fusnota“ suvremene demokratske ustavnosti. 


31 Meny, Y., 1996, Fin de siecle: corruption,changes,crisis and shifting values, 1996, u International Soci- 


al Science Journal, Vol. 48, 3/1996, p. 320; Meny, Y., 1993, Le Cumul des mandats ou Vimposible sepa- 
ration des pouvoirs, Pouvoirs, 64/1993; M€ny, Y., 1992, La coruption de la Republique, Paris. 


= Pretpostavka o balansiranju leži u temeljima doktrine o "poštenim informacijskim načelima" za 


skupljanje, spremanje, korištenje i otkrivanje osobnih informacija, iako se kodifikacija takvih načela 
razlikuje prema vremenu i mjestu. Oni se pojavljuju bilo eksplicitno bilo implicitno u svim nacio- 
nalnim zakonima o zaštiti podataka (privacy acts u SAD, Kanadi), dio su međunarodnih ugovora 
(OECD Vodiča iz 1981, Konvencije Vijeća Europe iz 1981, te EU Direktive o zaštiti podataka iz 1995. 
Colin J. Bennett, Privacy in the Political System: Perspectives from Political Science and Economics, 
http://web.uvic.ca:8080/polisci /bennett/pdf/westinbook.pdf; Flaherty, D.H., Balancing Open Gover- 
mentT And Privacy Protection, http://www. austlll.edu.au/au/journals/PLPR/1999/56.html 


% Colin J. Bennett, Privacy in the Political System: Perspectives from Political Science and Economics, http:// 


web.uvic.ca:8080/ polisci/bennett/pdf/westinbook.pdf 

Naime, u takvoj ustavnosti tumačenje sukoba interesa proizlazi iz demokrat- 
ske i nužne pozitivno aktivističke projekcije sadržaja institucija predstavničkog 
sistema. Prvo, za aktere vlasti, nositelje i članove predstavničkih institucija, iz 
ustavnopravnog određenja njihovih funkcija proizlaze zakonodavne, izvršne i 
sudbene obveze vlasti i predstavljanja; drugo, iz suštine tog sustava proizlazi i 
razumljiva je njegova ustavna viša svrha koja daje orijentir i vodi njihovu aktiv- 
nost. Potonju superlegalnu “višu svrhu“ koja rukovodi aktivnostima dužnosni- 
ka zapravo predstavljaju racionalizirane premise ustavno-republikanske tradi- 
cije; ta je svrha inkompatibilna s osobnim interesima, a upravo reprezentativni 
mandat dužnosnika permanentno poručuje da predstavnici naroda, neovisno 
o kapacitetu i karakteru ustavnopravne i zakonske funkcije trebaju “djelovati 
radi pravde i općeg dobra“. Stoga su upravo oni ti koji “poštujući na slobodnim 
izborima odlučno izraženu volju hrvatskoga naroda i svih građana“, trebaju 
maksimalno odgovorno djelovati kako bi se Republika Hrvatska kao “zajednica 
slobodnih i ravnopravnih državljana“ (čl. 1. Ustava RH) oblikovala i razvijala 
“kao suverena i demokratska država u kojoj se jamče i osiguravaju ravnoprav- 
nost, slobode i prava čovjeka i državljanina“, te se “promiče njihov gospodarski i 
kulturni napredak i socijalno blagostanje.“ (Izvorišne osnove Ustava RH). 

U kontekstu ustavnodemokratske koncepcije predstavničkog sustava i rje- 
šavanja pitanja odgovornosti nositelja vlasti zbog sukoba interesa, adekvatno 
tumačenje suvremene kodifikacije materije sukoba interesa od posebnog je zna- 
čaja. Konkretna rješenja Zakona kojega predlagač osporava počivaju zapravo na 
uvažavanju šest suštinskih načela koja po našem mišljenju predmetni Zakon 
manje-više sustavno racionalizira. Riječ je o: (1) načelu otvorenosti prema kojemu 
samo postojanje sistema čuvanja personalnih podataka treba biti poznato javno- 
sti; (2) načelu individualnog pristupa i ispravke; (3) ograničenosti kolekcije — institucija 
bi trebala skupljati i čuvati samo one informacije koje su relevantne za ostvari- 
vanje legitimne zadaće; (4) postojanju ograničenja u korištenju određene informa- 
cije - podatci se mogu koristiti samo u svrhe koje su konzistentne zadaćama; 
(5) postojanju ograničenja u otkrivanju — personalni podatci trebali bi se javnosti 
otkrivati radi legitimnih razloga ili u suglasnosti s pojedincem; (6) potrebna je 
sigurnost protiv gubitka, neautoriziranog pristupa, uništavanja, korištenja, brisa- 
nja ili modificiranja osobnih podataka. Ta su načela uostalom konstitucionalizi- 
rana u čl. 35., 36., i 37. Ustava RH a legalizirana između ostalog i Zakonom o zaštiti 
osobnih podataka (NN 103/2003).** 


34 Članak 35. (1) Svakom se jamči štovanje i pravna zaštita njegova osobnog i obiteljskog života, do- 


stojanstva, ugleda i časti. /Članak 36. (1) Sloboda i tajnost dopisivanja i svih drugih oblika općenja 
zajamčena je i nepovrediva. (2) Samo se zakonom mogu propisati ograničenja nužna za zaštitu 
sigurnosti države ili provedbu kaznenog postupka./ Clanak 37. (1) Svakom se jamči sigurnost i 

Temelj i opravdanje zakonodavne racionalizacije u obliku konkretnog Zako- 
na koji se osporava nalaze se i proizlaze iz ustavne odredbe o potrebi uzajamnih 
provjera nositelja vlasti koje su propisane Ustavom i zakonom (čl. 4. st. 2. Ustava RH). 
Ratio ove odredbe upućuje koliko na Ustavom opravdanu kontestaciju nositelja 
vlasti (upravljači se npr. osporavaju putem izbora jer su oni demokratski instru- 
ment legitimnog i miroljubivog smjenjivanja /korumpiranih/ političara s vlasti...) 
toliko i na činjenicu da je u ustavnim odredbama (čl. 35., 36., i 37. Ustava RH) i 
odgovarajućim zakonima sadržano (razrađeno) implicitno povjerenje u kapaci- 
tet trajnih načela proceduralne pravde kojima se zaustavljaju najštetniji i najma- 
nje poželjni mogući efekti kontrola i provjera glede transparentnosti, odnosno 
privatnosti na javnom i osobnom planu. 

Razvitak i legaliziranje potonjih načela počiva na temeljnim pretpostavkama 
ustavnodemokratske proceduralne pravednosti. Polazi se od toga da svi imaju 
pravo privatnosti i odgovarajuće interese. Međutim, takvi se obziri mogu samo 
subjektivno definirati. Komparativno iskustvo nam pritom pokazuje da nema 
općeusvojenih paternalističkih definicija prava privatnosti i sukladnih interesa. 
Nisu stoga opravdani oni pokušaji da se pukim pozivom na balansiranje* za- 
pravo legitimizira nejednakost političkih građana, čime bi se zapravo sugeriralo 
da pored primarnog interesa zaštite privatnosti političke klase postoje i drugo- 
razredni privatni interesi većine građana.“ To je važno prije svega zato jer oni 
koji rade na ostvarivanju ustavnih ciljeva (pravednosti): 


tajnost osobnih podataka. Bez privole ispitanika, osobni se podaci mogu prikupljati, obrađivati i 
koristiti samo uz uvjete određene zakonom. (2) Zakonom se uređuje zaštita podataka te nadzor nad 
djelovanjem informatičkih sustava u državi. (3) Zabranjena je uporaba osobnih podataka suprotna 
utvrđenoj svrsi njihovoga prikupljanja. 
35. "Metafora balansiranja odnosi se na teorije ustavnog tumačenja koje se temelje na identifitikaciji, 
vrednovanju i usporedbi kompetetivnih interesa. Pod balansirajućim mišljenjem može se shvatiti 
sudsko mišljenje koje analizira ustavno pitanje identificiranjem interesa koje implicira slučaj i dono- 
šenje odluke ili stvaranje pravila ustavnog prava tako da se identificiranim interesima eksplicitno 
ili implicitno pridodaju određene vrijednosti". Usp. Aleinikoff, A., Constitutional Law In The Age 
Of Balancing, u The Yale Law Journal, Vol. 96, No. 5. 1087, p. 945. 


"Sporovi o razboritosti i korisnosti ustavnog balansiranja postali su pomodni tijekom 1950 i 1960-tih 
kada su suci Frankfurter i Black predstavljali različite strane argumenata u Vrhovnom sudu SAD. 
U to vrijeme 'balansiranje' se je uveliko napadalo zbog neliberalnih rezultata u predmetima koji su 
se ticali slobode govora... Balansiranje je predstavljalo veliki raskid s prošlosti, balansiranje je za- 
pravo bio odgovor na kolaps konceptualizma i formalizma 19. stoljeća i pola stoljeća intelektualnih 
i socijalnih promjena. Izrastajući na djelu Holmesa, Jamesa, Deweya, Pounda, Cardoza, i pravnih 
realista, a razvijajući zastave pragmatizma, instrumentalizma i znanosti, balansiranje je predstav- 
ljalo pokušaj sudstva da pokaže da je u stanju odbiti mehaničku jurisprudenciju bez odbijanja poj- 
ma prava." Usp. Aleinikoff, A., Constitutional Law In The Age Of Balancing, u The Yale Law 
Journal, Vol. 96, No. 5. 1087, p. 944, 949. 


36 


194 


Rad Hrvat. akad. znan. i umjet. Razred za druš. znan. 49=512(2012) : 177-202 
Arsen Bačić: Sukob interesa i pitanje odgovornosti u ustavnoj demokraciji 





“... trebaju uvijek djelovati pod rezonom javne odgovornosti, i to na način koji 
svakom građaninu omogućuje da se na svoje oči uvjeri o načinima ostvarivanja jav- 
ne dužnosti“.?7 

Da je ustavnopolitička praksa kod nas kojim slučajem ostvarivala i afirmira- 
la takav (pozitivni) oblik javne (političke i pravne) odgovornosti - zasigurno ne 
bi bilo toliko slučajeva sukoba interesa i korupcije na najvišoj državnoj razini, 
koji su narasli do tolikih razmjera da maksimalno kompromitiraju suvremenu 
hrvatsku politiku i društvo. Ipak, legalizacijom ove materije ne odbacuje se nuž- 
nost i potreba svrhovitog, a ne mehaničkog balansiranja individualnih i kolektiv- 
nih interesa, posebno u kontekstu odnosa političara i privatnosti. Dio odgovora 
leži u tzv. eksternalizaciji procesa balansiranja, procesu u kojemu — “suci moraju 
tragati za relevantnim interesima društva u cjelini kako bi im dali odgovarajuću 
težinu koju su im pripisali povijest, tradicija i postojeće društvo“. U tom smislu, 
kompleksno i raznoliko komparativno iskustvo, mnogo šire od citirane presude 
ECtHR-a na koju se poziva predlagač, inzistira na legitimnosti javnog interesa, 
odnosno potrebi uspostave “mudrije i bolje informirane demokracije“. Građa- 
ni kao birači moraju izabrati hoće li ili ne gledati dalje od političareve privatne 
digitalne biografije, elektronskog dossiera... i odlučiti o tome koje to vrijednosti poli- 
tičar mora ponuditi da bi postao dio upravljačkog tima nacije. Ukoliko građani 
glasuju isključivo vodeći se informacijama o skandalima i povijesnim detaljima 
privatnog života kandidata u velikoj su opasnosti da pogriješe, jer svaki izbori se 
uvijek tiču integriteta zemlje. Za građanina izazovi leže u kritičnom ispitivanju 
činjenica koje im se prezentiraju. Ali one im se — kad je riječ o političarima — u 
načelu i bez rezerve svakako moraju prezentirati. To je definitivno zbog toga što 
pitanje odgovornosti - “državnih dužnosnika počiva na dostupnosti informacija 


%7 Justice Holmes, u Cowley v. Pulsifer, 137 Mass. 392, 394 (1884), cit. pr. Solove, DJ., Acess And Aggre- 
gation : Public Records Privacy And The Constitution, u 86 Minn. L. Rev. 1137, 2001-2002, p. 1140. 
Usp. Aleinikoff, A., op. cit., p. 963. 

Odluci ECtHR-a Von Hannover nije se baš svugdje aplaudiralo. D. Grimm bivši predsjednik Ustav- 
nog suda SR Njemačke tvrdio je kako je ta odluka udarala po samoj suštini slobode tiska. Za razliku 
od njemačkog Ustavnog suda koji je u svojim odlukama napravio razliku između privatnih osoba, 
relativno javnih figura i apsolutnih javnih figura, ECtHR kriterij ostaje nejasan. Temeljni kriterij 
Suda u balansiranju privatnog života protiv slobode tiska je u tome da li publicirane fotografije 
doprinose debati od općeg interesa. Odluka ECtHR-a u odluci Von Hannover nije finalna riječ Suda u 
odnosu između privatnosti i slobode tiska pod Konvencijom. Ona je lako mogla biti sasvim druga- 
čija da su se neki drugi parametri uzeli u obzir. Usp. Nohlen, N., VAN HANNOVER V. GERMAN“. 
APP. NO. 59320/00. 2004-VI EUR. CT. H.R., u The American Journal of International Law, Vol. 100, 2006, 
p. 196. Zanimljiva je odluka Ustavnog suda Češke Republike o čuvanju podataka i zaštiti privatnosti 
povezana s Direktivom EZ-a o čuvanju podataka, i odnosu prema nacionalnom pravu. Usp. CZE- 
CH CONSTITUTIONAL COURT DECISION ON DATA RETENTTON, http://slidilove.cz/en/english/ 


english-translation_czech-constitutional-court-decision (3.06.2011). 

o njihovim aktivnostima“.“ Pritom naravno treba imati u vidu kontinuiranu i 
dosljednu praksu onih sredina u kojima je odnos javnosti i privatnosti evo- 
luirao sukladno jačanju ustavnodemokratske države i njenih mehanizama 
kontrole. A tamo se čvrsto i definitivno ustalila praksa po kojoj je odluku o 
tome hoće li se dopustiti pristup određenim informacijama najbolje prepusti- 
ti sudovima, gdje bi se diskrecija realizirala u svjetlu relevantnih činjenica i 
okolnosti posebnog slučaja.“! 

Od Jamesa Madisona pa sve do danas još je uvijek aktualna istina da 
narodna vlada bez mogućnosti da dođe do informacije ili sredstava kojima se 
to narodu omogućuje, predstavlja prolog farsi ili tragediji, a možda ijednom i 
drugom. Znanje će uvijek prevladati neznanje ; zato narod koji nastoji biti sam 
sebi upraviteljem, mora sebe naoružati snagom koju mu daje znanje.“ 

Kako iz svega izloženog postojanje Zakona o sprječavanju sukoba interesa dr- 
žimo više nego opravdanim, to prijedlog za ocjenom ustavnosti čitavog Zako- 
na smatramo ishitrenim i deplasiranim. 

Još jednom vrijedi ponoviti da ZSSI igra važnu ulogu u transparentnosti 
vlasti i njenih nositelja. Transparentnost je važna zbog četiri generalne funkci- 
je: (1) njome se osvjetljavaju postupci države i njene procedure; (2) ona osvjet- 
ljava informacije o javnim dužnosnicima i kandidatima za državne službe; (3) 
njome se olakšavaju određene socijalne transakcije (npr. podizanje optužni- 
ca...); (4) ona omogućuje pronalaženje informacija o drugim osobama iz ra- 
zličitih razloga i za različite svrhe. Imajući u vidu realnost tenzija između 
transparentnosti i privatnosti držimo da se one ne rješavaju apsolutiziranjem 
nijedne postojeće paradigme, bila to paradigma tajnosti (secrecy paradigm), pa- 
radigma sigurnosti (security paradigm), ili neka druga. U okolnostima suvre- 
mene politike i društvenog života povrede privatnosti političara dio su rizika 
postojanja tzv. agregacijskog problema koji proizlazi iz činjenice da digitalna 
revolucija omogućuje lako gomilanje i kombiniranje informacija. Kako je pita- 
nje privatnosti u svakom slučaju problem koji se tiče važnog pitanja o prirodi 
društva koje jedna zajednica planira za budućnost, to bi u sferi politike i jav- 


40 Cowen, A. & Gross, L., Politicians And Privacy, http://www.ethicapublishing.com/ inconveniento- 


rinvasive/ 2CH5.pdf; Djankov, S., et al., Disclosure By Politicians, American Economic Journal: Applied 
Economics 2 (April 2010): 179-209, http://www.aeaweb.org/articles.php?doi=10.1257/app.2.2.179 


Nixon v. Warner Communications, Inc. 435 U.S., 1878., cit. pr. Solove, DJ., , Acess And Aggregation : 
Public Records Privacy And The Constitution, u 86 Minn.L.Rev. 1137, 2001-2002, p. 1140. 


Madison, J., Letter From James Madison To W.T. Barry (Aug. 4, 1822) u The Writings Of James Madison 
103, G. Hunt ed., 1910, cit. pr. Solove, D.)., ., Acess And Aggregation : Public Records Privacy And 
The Constitution, 86 Minesota Law Review, 2001-2002, p. 1174. 

nog djelovanja prvo načelo koje bi trebalo pripomoći u rješavanju tenzije između 
transparentnosti i privatnosti bilo sljedeće: 

Ukoliko otkrivanje određene informacije ne služi svrsi informiranja građana o 
djelovanju njene vlade, onda njeno otkrivanje nije dopustivo iako bi javnost objavlji- 
vanje takve informacije moguće priželjkivala iz nekih drugih razloga.“ 

Međutim, sve dok postoje “mračni labirinti državne birokracije“ i težnja no- 
menklature da svoje unutarnje djelovanje skrije od očiju javnosti, apsolutiziranje 
privatnosti političara i pozivanje na načelo balansiranja zapravo je dio težnje 
da se onemogući i relativizira primjena stare maksime Quis custodiet custodes 
koja nije izgubila svoju vitalnost ni danas. Upravo je ta maksima dio one nužno 
potrebne mjere nepovjerenja (distrust) koju građani moraju imati prema vlasti 
ukoliko ona pretendira biti neodgovorna i slobodna od svake kontrole. Pritom, 
treba imati na umu da nepovjerenje nije povezano niti uz jednu usku ili određenu 
političku agendu: demokratsku ili republikansku, liberalnu ili konzervativnu, jer 
su one jednako sposobne zloupotrijebiti povjerenje javnosti...Nije stvar u tome da 
su svi zakoni i sve radnje državne vlasti vrijedne nepovjerenja, jer se u političkom 
procesu mogu pojaviti i neki zakoni koji su iskonski od javnog interesa. Ovdje nas 
nepovjerenje opominje na konstantno iskušenje s kojim je suočen svaki javni služ- 
benik kojemu je povjerena ekstenzivna vlast, ali koji je zapravo često podvrgnuti 
jedino ograničenoj superviziji.“ 

Zato je otkrivanje određene informacije koja služi informiranju građana o 
djelovanju njene vlade i pojedinaca u vlasti od suštinskog značaja za demokra- 
ciju i sposobnost građana da svoju vladu drže pod kontrolom. Konačno, idući 
tim tragom sud i društvo uopće ne moraju svoju odluku donijeti na balansiranju 
interesa koji su pitanju. Sud i društvo mogu se naći na zajedničkom putu naj- 
jednostavnije tako što bi svatko na svoj adekvatan način oštro formulirao svoju 
ultimativnu netolerantnost prema tako krucijalnom problemu kao što je zloupo- 


treba vlasti i povjerenja koju je narod dao svojim predstavnicima. 

a Usp. Halloran v. Veterans Administration, 874 F.2d 315, 323 (5th Cir. 1989), Cit. pr. Solove, DJ., ., 
Acess And Aggregation : Public Records Privacy And The Constitution, u 86 Minn.L.Rev. 1137, 2001- 
2002, p. 1196. Inače, zahvaljujući suvremenim digitalnim biografijama kojih su dio i JMBG, OIB-a, 
itd. lako je pristupiti nizu podataka, financijskim informacijama, edukacijskim svjedožba,ma, lječ- 
ničkim nalazima, itd. Ipak, u SAD sudovi su odbijali priznati ustavno pravo na informacijsku pri- 
vatnost glede podataka koji su već bili otvoreni javnosti ili oni postoje kao javna zabilježba. Scheetz 
v. Morning call, Inc. 946 F. 2d 202 (3d Cir. 1991). Izuzetak predstavljaju naravno zaštićene informacije 
iz medicinskog dossiera pojedinaca. Cit. pr. Solove, DJ., ., Acess And Aggregation : Public Records 
Privacy And The Constitution, u 86 Minn.L.Rev. 1137, 2001-2002, p. 1182 ; Gostin, L.O. et al., Personal 
Privacy And Common Goods : A Framework For Balancing Under National Health Information 
Privacy Rule, 86 Minn.L.Rev. 1137, 2001-2002, p. 1439-1479. 


Epstein, R., A., The Politics Of Distrust, u The Bill Of Rights In The Modwern State, Ed. by G.R. Stone 
etal., The University of Chicago Press, 1992, p. 48. 

4.1.2. O tome jesu li određene ovlasti Povjerenstva za odlučivanje o sukobu 
interesa ekscesivne prirode?*? 


Predlagatelj je u svom podnesku posebno naglasio nesuglasnost određenih 
odredbi ZSSI-a“* s ustavnim i konvencijskim pravima, zajamčenima čl. 5., 35. 
i 37. Ustava Republike Hrvatske i čl. 8. Konvencije za zaštitu ljudskih prava i temelj- 
nih sloboda. U osporenim člancima uglavnom se radi o ovlastima i sankcijama 
radi povrede odredbi ZSSI-a (čl. 8., 42., 44., 46., 47.) odnosno povredi obveza koje 
dužnosnici imaju prema ZSSI (čl. 8.), itd. Postavlja se pitanje prelaze li ovlasti 
Povjerenstva ustavne limite, jesu li navedene ovlasti ekscesivne prirode i da li se 
njima narušava ustavno načelo diobe vlasti (čl. 3., čl. 4. Ustava RH)? 

Prije svega treba istaknuti da usporedba strukturalnih osobina - ovlasti, 
funkcija i izvora koje ima Povjerenstvo za odlučivanje o sukobu interesa (POSI) pred- 
viđeno Zakonom (ZSSI) s karakteristikama (ovlastima, funkcijama i izvorima) 
samoregulirajućih ili neovisnih institucionalnih oblika (self-regulation committies, 
independent ethics committees kao varijante američkih independent regulatory agen- 
cies, engleskih quasi government, francuskih autoritćs administratives indćpendantes) 
koji postoje na komparativnom planu pokazuje određene sličnosti. Institucije 
slične našem POSL-ju, npr. one u SAD, Kanadi, Australiji i Velikoj Britaniji imaju 
široke ovlasti, uključujući čak i ovlast “istrage vlastitih istraživanja“!? Najmoćni- 
jom institucijom smatra se Australian Independent Commission against Corruption 
(ICAC) čija je glavna zadaća istraživati optužbe o neetičkom ponašanju članova 


5 POVJERENSTVO ZA ODLUČIVANJE O SUKOBU INTERESA je tijelo javne vlasti, osnovano član- 
kom 16. stavak 1. Zakona o sprječavanju sukoba interesa u obnašanju javnih dužnosti (Narodne novine, 
broj 163/03, 94/04, 48/05, 141/06, 60/08, 38/09 i 92/10) Prema odredbi članka 17. st. 2. i 3. te članka 7. Za- 
kona, temeljni sadržaj nadležnosti Povjerenstva čini sljedeće: davanje mišljenja o tome da li je odre- 
đeno (buduće) djelovanje dužnosnika protivno odredbama Zakona, donošenje odluke o tome da li 
određeno (prošlo ili aktualno) djelovanje ili propust dužnosnika predstavlja situaciju sukoba inte- 
resa prema Zakonu, zaprimanje izvješća o imovnom stanju dužnosnika (,imovinskih kartica“) te 
objava podataka o imovnom stanju svih dužnosnika, prikupljenim u registru ,imovinskih kartica“. 
Prema odredbi članka 17. stavak 1. Zakona, Povjerenstvo djeluje na temelju Zakona, dobrih običaja, 
političke odgovornosti i vjerodostojnosti dužnosnika. Uz navedene, pravni izvor prava sprječavanja 
sukoba interesa čini i Pravilnik Povjerenstva za odlučivanje o sukobu interesa o unutarnjem ustroju 
i postupku (Narodne novine, broj 86/05 i 123/09, u daljem tekstu: Pravilnik). Obveza Povjerenstva da 
jednom godišnje Hrvatskom saboru podnosi izvješće o svome radu utvrđena je čl. 17. st. 5. Zakona. 
Povjerenstvo se sastoji od 11 članova. Šest članova Povjerenstva je iz redova zastupnika Hrvatskog 
sabora, a pet članova je iz redova uglednih javnih djelatnika, s time da su tri člana Povjerenstva 
iz redova zastupnika Hrvatskog sabora članovi stranaka koje obnašaju vlast, a tri člana iz redova 
oporbenih stranaka. Članovi Povjerenstva biraju predsjednika i zamjenika predsjednika iz redova 
uglednih javnih djelatnika, koji ne smiju biti članovi niti jedne stranke. Prema članku 16. stavak 5. 
Zakona, Povjerenstvo ima Ured koji se osniva za obavljanje stručnih poslova iz djelokruga Povje- 
renstva te administrativnih i tehničkih poslova čije obavljanje omogućava redovito i nesmetano 
djelovanje Povjerenstva. 


46 Riječ je o odredbama u Il. 8. st. 12.,13.,14., čl. 27., čl. 42, st. 1. t.2., čl. 44., čl. 46. i čl. 47. ZSSL-a. 

parlamenta, sudaca, ministara, policijskih službenika i svih zaposlenika u dr- 
žavnom aparatu i lokalnim vlastima. Takve i slične institucije dio su suvreme- 
nog fenomena neovisnih regulatornih agencija koje razvojem administrativne i 
regulatorne države ekspandiraju te stvaraju tenzije do kojih dolazi u razvoju su- 
vremene ustavne demokracije i sve učestalije delegacije ovlasti. Međutim, prak- 
sa je pokazala da delegacija ovlasti neovisnim agencijama rezultira fragmenta- 
cijom a onda i erozijom odgovornosti, odnosno da sve izraženija proliferacija 
i kompleksnost institucija u vladavinskom procesu sve izglednije vodi prema 
konfuziji i krizi u funkcioniranju države. Štoviše, recentno istraživanje uloge 
neovisnih agencija u nekoliko nacionalnih sustava otkriva da takve agencije re- 
duciraju parlamentarne kontrole, ali i eliminiraju određena područja iz parla- 
mentarne kontrole.“ 

Imajući u vidu načelna stajališta o ustavnoj demokraciji i predstavničkom 
sistemu, odgovornosti upravljača, diobi vlasti i delegaciji nadležnosti, ustavna 
načela i odredbe o vladavini prava (čl. 3., čl. 4. i čl. 5. Ustava RH) i diobi vlasti (čl. 
4. Ustava RH), te zakonska rješenja za koje Predlagač ističe da nisu u suglasnosti 
s Ustavom RH moglo bi se zaključiti da se navedenim zakonskim rješenjima na- 
rušava vladavina prava te prekoračuju granice Ustavom utvrđene diobe vlasti.“ 
To su svakako zaključci do kojih bi došao svatko tko svoje tumačenje temelji na 
pozicijama tekstualizma, formalizma i ustavnog fundamentalizma. 

Naime, za one stavove koji svoje tumačenje temelje na tekstualizmu, for- 
malizmu i ustavnom fundamentalizmu najjednostavniji je zaključak iz takve 
analize da se navedenim odredbama ZSSI doista narušavaju vladavina prava 
i dioba vlasti kao temeljne vrednote Ustava RH. To stajalište inzistira na tome 
da u Ustavu RH vladavina prava i dioba vlasti nisu samo temeljne ustavne 
vrednote (čl. 3. Ustava RH) već i fundamentalne organizacijske pretpostav- 
ke na kojima počiva ostvarivanje ustavnog poretka Republike Hrvatske (čl. 4. 
Ustava RH). U takvoj projekciji ova načela jednostavno utvrđuju da tri instru- 
menta vladavine prava (legislatura, egzekutiva i sudstvo) trebaju koegzistirati 
na harmoničan način, što je moguće jedino onda kada svaka od izričito spome- 
nutih ustavnih grana vlasti djeluje na svom označenom području, otvarajući 
pritom mogućnost zakonite transgresije - ukoliko se takva pojavi - kako bi se 
zadovoljile potrebe trenutka (čl. 17. Ustava RH). Vladavina prava i njena primje- 


4“ Vos E, Keeping Independent Agencies under Control, Connex Workshop “Delegation and Multi-level 


Governance", Paris, 11 May 2005; Steele, C.N., The Constitutionality Of Independent Regulatory 
Agencies Under The Necessary And Proper Clause: The Case Of The Federal Election Commission, 
Yale Journal on Regulation, 4/1986-87, p. 363-392; Braithwaite, J., Accountability And Governance 
Under The New Regulatory State, Australian Journal of Public Administration, 58, 1999, p. 90-97. 


* Konkretno riječ je o odredbama ZSSI —ija u čl. 42. t. 2., čl. 44. t.1., čl. 44.,t.4., č1. 47,6. 1. 


199 


Rad Hrvat. akad. znan. i umjet. Razred za druš. znan. 49=512(2012) : 177-202 
Arsen Bačić: Sukob interesa i pitanje odgovornosti u ustavnoj demokraciji 





na omogućuju sredstva za bolju vladavinu i društvo reda i poretka. U ostva- 
rivanju zakonodavne politike događaju se slučajevi kratkovidnih i manjkavih 
zakona. Za neke su određeni zakoni prepreka, a za druge pak prilika i najbolji 
način da se osvoji pozicija formuliranja pristranih rješenja u vlastitu korist. U 
Republici Hrvatskoj zakonodavna vlast kodificira pravo u zakonskom obliku, 
egzekutivna vlast vodi računa o njihovom izvršavanju (administriranju), dok 
sudbena vlast odlučuje o ispravnoj ili nepriličnoj primjeni zakonskih tekstova. 
U kontekstu vladavine prava i diobe vlasti nezamjenjivu ustavnu ulogu ima 
i Ustavni sud Republike Hrvatske koji “odlučuje o suglasnosti zakona s Usta- 
vom“ (čl. 129. Ustava RH). 

Ustavna kvaliteta koji ispunjava odredbe o diobi vlasti, npr. diobu zakono- 
davne od sudbene vlasti, jest logika koja osigurava da nositelji vlasti, dužnosnici 
koji stvaraju pravila opće prirode nisu istodobno u poziciji i da se koriste držav- 
nom prisilom kako bi takva pravila i ostvarivali, odnosno da oni koji su auto- 
rizirani da građane lišavaju najvećeg dijela temeljnih sloboda istodobno budu 
i u poziciji da određuju pravila opće prirode, koja će stvarati nepravdu prema 
pojedincima ili društvenim grupama. 

Pokazali smo ranije da je krajnje neupitna potreba postojanja Zakona 0 spr- 
ječavanju sukoba interesa. Primjena ZSSI zasigurno će dugoročno imati pozitivno 
djelovanje u smislu eliminiranja pojava kao što su sukob interesa i korupcije na 
najvišim razinama vlasti i sprječavanja kompromitacije javnih dužnosnika na- 
vodeći ih da obnašaju svoje funkcije na ustavan i zakonit način. Ipak, određene 
nadležnosti Povjerenstva za odlučivanje o sukobu interesa s pravom već danas otva- 
raju pitanje o tome jesu li određene zakonske odredbe u suglasnosti s Ustavom 
RH i njegovim odredbama o diobi vlasti. 

Ako je svrha ovog novog Zakona između ostalog i “jačanje povjerenja građa- 
na u tijela javne vlasti“ (čl. 1. st. 2. ZSSI) onda je s obzirom na važnost legalizirane 
materije“? zakonodavac svakako trebao pokazati više razumijevanja i pošotvanja 
prema već postojećim nositeljima pojedinih funkcija vlasti - najprije prema sebi 
i svojim radnim tijelima, te hrvatskim sudovima. Te institucije ionako već imaju 
određene ustavne nadležnosti da sukladno ustavnim načelima o vladavini pra- 


5 Npr. u čl. 8. t. 12. ("..prije nego što izvrše obveze iz stavka 1.,3. i 4... dužnosnici ne mogu primiti 


plaću), u čl. 42. t. 1. (... za povredu odredbi ovog Zakona Povjerenstvo osobama iz čl. 3. ovog Zakona 
može... 2. obustaviti isplatu dijela neto mjesečne plaće...), čl. 46. 1. (imenovanom dužnosniku... Povje- 
renstvo može izreći prijedlog za razriješenje od javne dužnosti...), čl. 46. 4. (u slučaju neprihvaćanja 
prijedloga Povjerenstva za razrješenje dužnosnika od javne dužnosti, tijelo javne vlasti koje je duž- 
nosnika imenovalo dužno je iznijeti razloge za odbijanje prijedloga) čl. 47.1. (Izabranog dužnosnika 
koji ne podnese izvješće o imovinskom stanju... Povjerenstvo može pozvati da podnese ostavku na 
obnašanje javne dužnosti). 

va i diobi vlasti, na odgovarajući način sankcioniraju dužnosnike koji su se našli 
pod udarom ZSSI odnosno “njegovog“ Povjerenstva." 

Kako u Republici Hrvatskoj zakoni moraju biti u suglasnosti s Ustavom, a ostali 
propisi i s Ustavom i sa zakonom (čl. 5.1.), te je svatko dužan držati se Ustava i prava 
i poštivati pravni poredak Republike Hrvatske (čl. 5.2.) citirane odredbe kao primjer 
uzurpacije ovlasti ekscesivnom delegacijom nisu u suglasnosti s Ustavom." 


5. ZAKLJUČNA NAPOMENA 


Niz suvremenih traktata o odgovornosti i njenoj svrsi i funkcijama u okvi- 
rima suvremene države i vladavine ističu jedno te isto: “javna je odgovornost 
suštinska oznaka demokratske vladavine, ona je istodobno i njen sine gua non.""? 
Na značaj pitanja odgovornosti posebno ukazuju njene funkcije. Prva je funkcija 
u smislu institucionalnog uređenja demokratska kontrola. Na kraju tog lanca 
odgovornosti stoje građani koji prosuđuju rad vlade i sankcioniraju svoje politič- 
ke predstavnike jednostavnim glasovanjem o izbacivanju prijestupnika. Druga 
je funkcija javne odgovornosti pospješivanje integriteta javne vladavine. Javni 
karakter odgovornosti čuvar je od korupcije, sukoba interesa, nepotizma, zlo- 
upotrebe vlasti, i drugih oblika neadekvatnog ponašanja. Treća je funkcija jav- 
ne odgovornosti utjecanje na uspješnost vladavine, odnosno poboljšanje njene 
izvedbe. U tom smislu odgovornost nije samo kontrola već i prevencija. Spome- 
nute tri funkcije omogućuju četvrtu funkciju javne odgovornosti koja se odnosi 


5 U tradicionalnom (formalnom) smislu dioba vlasti jača se sredstvima koja specificiraju uloge i funk- 


cije, i kojima se pažljivo ocrtavaju kompetencije i jurisdikcija različitih grana vlasti. Međutim, suvre- 
mena literatura daje poprilično prostora diobama koje se odvajaju iza formalne diobe vlasti. Ideja koja 
leži iza diobe vlasti nije postaviti različite grane vlasti da djeluju unakrsno (premda se i to ohrabruje 
različitim kontrolama i provjerama) već postaviti ih da djeluju zajedno (Montesquieov fraza: aller a 
concert) ali da jedna radnja prethodi drugoj, vijećanje prethodi odlukama na činjenje, konkretni za- 
daci jednostavno moraju biti u suglasnosti s općim pravilima. Međutim, konflikt uloga inherentan 
je u okolnostima suvremene države. U demokraciji građani su istodobno i upravljači i upravljani, 
oni su na isti način javne i privatne osobe. Međutim, od političara se očekuje da zna i prakticira ra- 
zliku između javnih i privatnih interesa. Nitko ozbiljan neće dokazivati da javni dužnosnici nemaju 
javne i privatne interese, ali se od njih očekuje da donose zaključke o takvim razlikama i da snose 
sankciju ukoliko to propuste činiti. Sankcije proizlaze iz mehanizma horizontalne odgovornosti. 
Bez diobe zakonodavnih, izvršnih i sudbenih uloga nema odgovornosti. I ovdje konflikt uloga 
predstavlja neizbježivi problem. Jasno i realistično razumijevanje sukladnog rada zakonodavne, 
izvršne i sudbene vlasti nužno je da bi se "griješni' dužnosnici pravično sankcionirali. 


i Zaključak je moguće izvesti već na temelju komparacije sankcija koje su radi kršenja respektivnih 


zakona predviđene u radu Agencije za zaštitu osobnih podataka (čl. 34., 35., 36. Zakona o zaštiti osobnih 
podataka) i Povjerenstva za odlučivanje o sukobu interesa (čl. čl. 42.-50. Zakona o sprječavanju sukoba 
interesa). 


2 Bovens, M, Public Accountability, u The Oxford Handbook Of Public Management, p. 192. 

na ostvarivanje ili omogućavanje legitimiteta javne vladavine. Konačno, javna 
odgovornost omogućuje javnu katarzu.? 

Sve spomenute funkcije streme zapravo istom cilju bez kojega nema suvre- 
mene ustavnodemokratske države i društva. Cilj demokratskog konstituciona- 
lizma je izgradnja arhitekture povjerenja (...) uz istodobno institucionaliziranje ne- 
povjerenja. To zapravo znači njegovati interpersonalno povjerenje u - i - između 
institucija, a njih pak kao organizacije treba strukturirati na način da se u njima nad- 
zor i odgovornost odvijaju na prirodan,* a mi bi naglasili na ustavan način. Potonje 
bi posebno trebali imati na umu svi naši nabrojeni les notables, dakle svi oni koje 
je zakonodavac imao na umu sastavljajući tekst čl. 3. Zakona o sprječavanju sukoba 
interesa. Dakako, riječ je o široj potrebi koja se odnosi i na one subjekte političkog 
života koji su stvarno u njegovoj pozadini i nisu toliko izloženi udarima na pr- 
voj liniji mogućeg sukoba interesa. U okolnostima nadasve dinamičnog procesa 
organiziranja i pripremanja države i društva za ulazak u EU širenje i uvažavanje 
ustavnih oblika nadzora i odgovornosti dio su pravila igre bez kojih se dakako 
više ne može. 


Conflict of Interest and the Question of Liability in a Constitutional Democracy 
Summary 


In modern constitutional democracy there is open conflict of interest when politicians 
and public officials in power endeavour to achieve personal gain. Regardless of the defini- 
tions of their personal interests the modern constitutional and democratic theory trying to 
answer this challenge by preventing abuse of power with various institutional mechanisms. 
In this regard it is appropriate in democratic constitutional state to have different and effec- 
tive checks and balances to prevent abuse of power especially when conflict of interests is 
in stake. This article reminds on the basic settings of the views of responsability underlying 
democratic and constitutional state of today. New and still unperfected The Conflict of Interest 
Preventing Act in Croatia is the illustration of the permanent need for democratic control of 
government and vital necessity for continuing activities concerning rationalizing and stren- 
tghtening constitutional and legal instruments for checking policy makers in democratic 
polity. 

Keywords: constitutional democracy; representation; accountability; conflict of interest; 
Croatia 


55 Ibidem, p. 194 


sE Tako npr. Braithwaite, ]., 1999, Accountability And Governance Under The New Regulatory State, 


Australian Journal of Public Administration, 58, 1/1999., 92; Steele, C.N., 1986, Constitutionality Of In- 
dependent Regulatory Agencies Under The Necessary And Proper Clause: The Case Of The Federal 
Election Commission, Yale Journal of Regulation, 4/1986, 363; Gilman, S.C., 2002, Conflict Of Interest: 
Balancing Appearances, Intentions And Values, Organizational Ethics, December 31. 

